als_Latn dik_Latn sag_Latn
Fëmijët e rritur nga çiftet e të njejtit seks kanë shëndet dhe mirëqënie më të mirë krahasuar me bashkëmoshatarët e tyre, sipas studimit më të madh të këtij lloji të zhvilluar ndonjëherë.
I drejtuar nga Universiteti i Melburnit në Australi, studimi i ri synonte “të përshkruante mirëqënien fizike dhe mendore “ të fëmijëve me prindër gay dhe lezbike dhe “impaktin që ka ‘njolla’ mbi ta”. Mesatarisht, fëmijët e rritur nga çiftet e të njejtit seks ishin më të shëndetshëm në të gjitha aspektet me shifrën prej 6%.
Ndërkohë, në kategoritë e tjera si sjellja, shëndeti mendor dhe vetëvlerësimi, shifrat ishin të njejta me ato të fëmijëve të rritur nga prindër heteroseksualë.
“Duket se familjet me prindër të të njejtit seks shkojnë mirë dhe kjo ka impakt pozitiv tek fëmijët” tha Dr. Simon Crouch nga Programi Jack Brockhoff i Shëndetit dhe Mirëqënies së Fëmijëve.
“Njerëzit marrin përsipër role që i shkojnë për shtat aftësive që kanë, në vend që të bien pre e stereotipeve gjinore. “Kjo çon në një njësi familjare më harmonike dhe ndihmon në rritjen e mirëqënies dhe shëndetit të mire tek fëmijët” thotë Crouch.
Në studim u morën parasysh inputet e 500 fëmijëve dhe 315 prindërve, të cilët janë në marrëdhënie të të njejtit seks.
Ky studim del në të njejtat përfundime si një i mëparshëm, sipas të cilit fëmijët, prindërit e së cilëve janë lezbike, kanë vetëvlerësim më të lartë dhe kanë më pak problem se fëmijët e çifteve heteroseksuale.
Një studim tjetër, i zhvilluar në 2012, doli në përfundimin se adoleshentët me dy nëna kishin mesatare më të lartë në gjimnaz, ndërsa ruanin marrëdhënie të ngushta me nënat e tyre.
Burimi: The Huffington Post
als_Latn als_Latn als_Latn als_Latn als_Latn als_Latn als_Latn als_Latn eng_Latn